Drammeni vald

Drammen vald on vald Norras Vikeni maakonnas. Asub Oslo fjordi ääres Oslost 41 km edelas.

Drammeni vald loodi 1811. aastal kahe asula liitmise teel.

1909. aastal hakkasid Drammenis sõitma Skandinaavia maade esimesed trollibussid. Trolliliiklus lõppes 1967. aastal.

2019. aastani kuulus Drammeni vald Buskerudi maakonda.

Drammen on puidutööstuse, laevaehituse ja metallurgia keskus. Linna ümbruses kaevandatakse nikli-, koobalti- ja tsingimaaki.

Drammenis tegutseb jalgpalliklubi Strømsgodset IF.

Drammenist on pärit Johann Olav Koss, Ole Einar Bjørndalen, Johan Halvorsen ja Martinus Rørbye.

Drammeni vallas oli 1. jaanuaril 2011 100 303 elanikku.

Viited

Välislingid 

 Drammeni valla koduleht

Vikeni maakonna vallad